Չհոնջու

Չհոնջու (կոր. 청주시, 淸州市,Չհոնջու-սի), Չհունչհոն-Պուկտոյի ենթակայության տակ գտնվող քաղաք, Հարավային Կորեայում։ Քաղաքը համարվում է այդ նահանգ մայրաքաղաքը։


== Պատմություն ==
Կորեական երեք պետությունների դարաշրջանում ժամանակակից Չհոնջուի տարածքը մտել է Պեկչե պետության կազմի մեջ։ Այդ ժամանակ այդտեղ է գտնվել Սանդան (Սանդան-հյոն) տարածաշրջանը։ Նահանգի կառավարությունը 1908 թվականին տեղափոխվել է քաղաք։ Այն բանից հետո, երբ Սիլլա պետությունը Կորեական թերակղզին մտցրել է իր իշխանության ներքո՝ 757 թվականին, իրականացվել է վարչական վերափոխություն, որից հետո այդ հողերի վրա կազմավորվել է Սովոնհյոն տարածաշրջանը։ 940 թվականին Գորյո դինաստիայի ժամանակաշրջանում կազմավորվել է Չհոնջու (Չհոնջումոկ) տարածաշրջանը։ Ավելի ուշ Չոսոն դինաստիայի ժամանակաշրջանում՝ 1895 թվականին,, Չհոնջուն ստացել է շրջանի (գուն կամ կուն) կարգավիճակ։ 1905 թվականից, երբ Չհոնջուով անց է կացվեկ երկաթուղի, սկսվել է շրջանի արագ զարգացումը։ 1908 թվականին այստեղ է տեղափոխվել նահանգի կառավարությունը։ 1949 թվականին Չհոնջուն ստացել է քաղաքի (սի) կարգավիճակ։


== Աշխարհագրություն ==
Քաղաքը տեղակայված է Սեուլից 128 կմ դեպի հարավ-արևելք։ Սահմանակցում է Չհոնանի, Կվեսանի և Փոնինի հետ։ Քաղաքի տարածքի ամենաբարձր լեռը Ուամսանն է։ Տարածքով է անցնում Մուսիմչհոն գետը։ Քաղաքի կլիման ունի ցամաքային կլիմային բնորոշ գծեր, քան Կորեայի մնացած մասերի կլիմաները։ Միջին տարեկան ջերմաստիճանը 11,6 ℃ է, ինչը 0,6 ℃ բարձր է երկրի միջին ջերմաստիճանից։ Տեղումների տարեկան միջին քանակը կազմում է 1200մմ, տեղումների մեծ մասը տեղում է հունիսից սեպտեմբեր ընկած ժամանակում՝ անձրևային եղանակներին։


== Վարչական բաժանում ==
Չհոնջուն վարչականորեն բաժանված է 4 գուերի (կուերի).
Սանդան-գու (상당구)Հինդոկ-կու (흥덕구)Չհոնվոն-գու (청원구)Սովոն-գու (서원구)


== Տնտեսություն ==
Քաղաքում կա 414 ձեռնարկություն։ Չհոնջու միջազգային օդանավակայանն ապահովում է ներքին և միջազգային թռիչքներ։ Օդանավակայանի ընդհանուր ուղևորաշրջանառությունը տարեկան կազմում է ավելի քան 2 միլիոն մարդ։ 1980-ական թվականներին կառուցվել է Չհոնջու արդյունաբերական համալիրը, որի ընդհանուր մակերեսը կազմում էր ավելի քան 4 միլիոն մ²։ Համալիրի հիմնական արդյունաբերություններն են սննդի, տեքստիլ, քիմիական և կիսահաղորդչային արդյունաբերությունները։ Ընդհանուր առմամբ համալիրում աշխատում է շուրջ 30 հազար մարդ։


== Տուրիզմ և տեսարժան վայրեր ==

Հիդոկսա, հին բուդդայական եկեղեցի, որում գտնվում է հին տպագրության թանգարանը, քանի որ այս վայրերում ստեղծվել է աշխարհում առաջին տպագիր գրքերից մեկը՝ Չիկչին։
«Սանդան Սանսոն» զինվորական ամրությունը, երկրի պատմական վայրերից 212-րդը՝ ըստ համարի։
Չհոնյոլսա սրբավայր, այստեղ գտնվում է Սոն Սանհյոլի՝ Իմջիական պատերազմի հերոսի հուշահամալիրը։


== Սպորտ ==
2010 թվականի հուլիսի 4-ից 8-ը տեղի ունեցող թեկվոնդոյի աշխարհի XV և IX  ITF առաջնությունները անց են կացվել Չհոնջու քաղաքում։ Այս իրադարձությանը նախորդել է Կորեայի դասական թաեկվոնդոյի բաց միջազգային XI փառատոնը, որը շարունակվել է 2010 թվականի հունիսի 30-ից հուլիսի 4-ը։


== Քաղաք-եղբայրներ ==
Չհոնջուն ունի քույր քաղաքներ.

 Ճապոնիա, Տոթթորի պրեֆեկտուրա, 1990 թվականից
 Չինաստան, Ուհան, Հուբեյ գավառ, 2000 թվականից
 Ճապոնիա, Կոֆու, Յամանասի  պրեֆեկտուրա, 2002 թվականից
 Չինաստան, Հուչժոյ, Չժեցյան գավառ, 2005 թվականից
 Ռուսաստան, Դոնի Ռոստով, 2008 թվականից
 ԱՄՆ Բելինգհեմ,  Վաշինգտոն նահանգ, 2008 թվականից


== Տես նաև ==
Հարավային Կորեայի քաղաքների ցանկ


== Ծանոթագրություններ ==


== Արտաքին հղումներ ==
«Քաղաքի պաշտոնական կայք» (անգլերեն)։ Արխիվացված է օրիգինալից 2012-07-22-ին